Spilve Hava Limanı
Spilve Hava Limanı (latış. Spilves lidosta‎) — Latviyanın paytaxtı Riqa şəhərində mövcud olan hava limanı. Latviya Sovet Sosialist Respublikası mövcudluğu dövründə Riqanın ən əhəmiyyətli hava limanlarından biri və 1986-cı ilə qədər Riqanın ən əsas hava limanı olmuşdur. Hazırda bərpaya ehtiyacı vardır. Kiçik aviasiya təyyarələrini qəbul etmək imkanına sahibdir. Çəkisi 5,7 t olan təyyarələri qəbul edə bilir. Uçuş-eniş zolağının uzunluğu 1600 m, eni isə 20 metrdir. İstifadə olunan hissə isə cəmi 1000 metrdir.